Na osnovu člana 8. Zakona o ministarskim, vladinim i drugim imenovanjima Federacije Bosne i Hercegovine (''Službene novine Federacije BiH'', broj 34/03i 65/13) i člana 33. Zakona o pravobranilaštvu (''Službene novine ZE-DO kantona'', broj: 12/13), Gradonačelnik Grada Zenica, objavljuje

**JAVNI KONKURS**

**ZA IMENOVANJE GRADSKOG PRAVOBRANIOCA**

**U GRADSKOM PRAVOBRANILAŠTVU ZENICA**

**I. NAZIV POZICIJE**

   01. Gradski pravobranilac – 1 (jedan) izvršilac

**II. OPIS POZICIJE**

Ovlaštenja i nadležnosti gradskog pravobranilaštva utvrđeni su odredbama člana 11. stav(4) i člana 12. Zakona o pravobranilaštvu (''Službene novine ZE-DO kantona '', broj 12/13) i članom 7., članom 8. i članom 9.Odluke o osnivanju Gradskog pravobranilaštva Zenica ("Službene novine Grada Zenica", broj: 4/15).

Gradsko pravobranilaštvo vrši poslove pravne zaštite, imovine i imovinskih interesa Grada Zenica, njenih organa, tijela, fondova i drugih subjekata koji nemaju svojstvo pravnog lica, a koji se finansiraju iz Budžeta Grada ili Grad vrši osnivačka prava u njima.

Gradsko pravobranilaštvo poslove zastupanja vrši pred svim sudovima i drugim nadležnim tijelima, inostranim sudovima, arbitražama i drugim inostranim državnim tijelima i organizacijama, te vrši druga prava i dužnosti utvrđene Zakonom.

 **1. OPĆI USLOVI**

Kandidat za imenovanje na dužnost gradskog pravobranioca mora ispunjavati sljedeće opće uslove:

-          da je državljanin Bosne i Hercegovine,

-          da je stariji od 18 godina,

-          da je zdravstveno sposoban za obavljanje posla za koji se kandiduje,

-          da nije otpušten iz državne službe kao rezultat disciplinske mjere na bilo kojem nivou vlasti u Bosni i Hercegovini, u periodu od tri godine prije objavljivanja upražnjenih pozicija,

-          da nije osuđivan za krivično djelo ili privredni prijestup koji predstavlja smetnju za imenovanje na upražnjenu poziciju, u roku od pet godina od dana izdržane, izvršene, zastarjele ili oproštene kazne,

-         da mu odlukom suda nije zabranjeno imenovanje na dužnost gradskog pravobranioca,

-          da se na njega ne odnosi član IX. 1 Ustava Bosne i Hercegovine,

-          da nije zvanični nosilac izvršnih funkcija ili savjetnik u smislu Zakona o sukobu interesa u institucijama vlasti Bosne i Hercegovine (''Službeni glasnik BiH'', broj 16/02).

**2. POSEBNI USLOVI**

Svi kandidati su dužni ispuniti sljedeće posebne uslove:

- VSS, VII stepen stručne spreme, diplomu visokog obrazovanja , odnosno prvog (najmanje 240 ECTS bodova), drugog ili trećeg ciklusa Bolonjskog sistema studiranja, pravne struke,

-          položen pravosudni ispit,

-          da ima iskustvo u radu na poslovima u pravobranilaštvu, pravosudnim organima i drugim državnim organima, preduzećima i drugim pravnim osobama u trajanju od najmanje četiri godine nakon položenog pravosudnog ispita, kao i druge uslove predviđene posebnim propisima,

- da nije član, niti obavlja poslove u organima stranke, političkim udruženjima ili fondacijama koje su povezane sa strankom, niti može biti uključen u bilo kakvu političku ili stranačku aktivnost ili posao koji je inače nespojiv sa obavljanjem službe pravobranioca.

**III. Uz potpisanu prijavu na javni konkurs kandidati su dužni priložiti (original ili ovjerenu kopiju):**

-          biografiju, adresu i broj kontakt telefona,

- uvjerenje o državljanstvu(ne starije od 6 mjeseci) ili ovjerena kopija CIPS-ove lične karte)

-          diplomu o završenom fakultetu,

-          uvjerenje o položenom pravosudnom ispitu,

-          uvjerenje/dokaz o radnom iskustvu nakon položenog pravosudnog ispita,

-    ovjerenu    izjavu o ispunjenju uslova iz tačke II. 1. u alinejama 4. do 8. općih uslova i tačke II 2. alineja 4. posebnih uslova iz javnog konkursa.

**IV.**

Kandidati koji budu izabrani obavezni su da dostave uvjerenje o zdravstvenoj sposobnosti za obavljanje posla, u roku od osam dana od dana izbora.

**V.**

Gradski pravobranilac imenuje se na period od četiri godine, sa mogućnošću ponovnog imenovanja.

Dokumenti koji se prilažu uz prijavu na javni konkurs moraju biti originali ili u ovjerenoj kopiji.

Prijavu na javni konkurs s traženom dokumentacijom treba dostaviti u roku od 15 dana od dana objave u "Službenim novinama Federacije BiH".

 **VI.**

Javni konkurs objavit će se u ''Službene noviname Federacije BiH'', ''Oslobođenje'', "Dnevni avaz" i na web stranici Grada Zenica.

Neblagovremene i nepotpune prijave neće se uzimati u razmatranje.

Prijavu na javni konkurs, sa svim traženim dokumentima, potrebno je dostaviti lično ili preporučeno poštom na adresu:

**Grad ZENICA, Trg BiH broj: 6. Zenica**

 **Komisiji za imenovanjegradskog pravobranioca u Gradskom pravobranilaštvu Zenica, sa naznakom :**

**''Prijava na javni konkurs za imenovanje gradskog pravobranioca - ne otvaraj** "

Kandidati koji uđu u uži izbor bit će pozvani na intervju.

DOSTAVITI:

1x Službene novine FBiH,

1x "Oslobođenje",

1x "Dnevni avaz",

1x Služba kabineta Gradonačelnika,

1x Web stranica Grada,

1x a/a